b'\n_START_ARTICLE_\nChicago Rail Link\n_START_PARAGRAPH_\nChicago Rail Link (AAR-lyhenne: CRL) on Chicagon etel\xc3\xa4puolella toimiva Class III-luokan rautatieyhti\xc3\xb6 jonka toimenkuvaan kuuluvat l\xc3\xa4hinn\xc3\xa4 sopimusvaihtoty\xc3\xb6t sek\xc3\xa4 liikkenn\xc3\xb6inti noin 120 kilometrin mittaisella teollisuusraideverkostolla, joka on suurimmaksi osaksi alun perin kuulunut vuonna 1980 konkurssiin menneelle Chicago, Rock Island & Pacific-rautatielle. Irondalen ratapiha ja asiakasraiteet ovat per\xc3\xa4isin Chicago & Northwestern-rautatielt\xc3\xa4, joka on nykyisin osa Union Pacific-rautatieyhti\xc3\xb6t\xc3\xa4. Yhti\xc3\xb6 on OmniTRAX-konserin omistuksessa ja sill\xc3\xa4 on 57 ty\xc3\xb6ntekij\xc3\xa4\xc3\xa4. Veturimiehi\xc3\xa4 ja ratapihahenkil\xc3\xb6st\xc3\xb6\xc3\xa4 edustaa ammattilitto United Transportation Union. Heihin ei sovelleta liittovaltion laajuista ty\xc3\xb6ehtosopimusta, vaan paikallisesti sovittua erillist\xc3\xa4 ty\xc3\xb6ehtosopimusta._NEWLINE_Yhti\xc3\xb6 tunnettiin aiemmin nimell\xc3\xa4 Chicago, West Pullman & Southern\n_START_SECTION_\nLiikenn\xc3\xb6inti\n_START_PARAGRAPH_\nYhti\xc3\xb6 toimii alihankkijana mm. Iowa Interstate -yhti\xc3\xb6lle, v\xc3\xa4litt\xc3\xa4en ja vastaanottaen sen vaunuja muille yhti\xc3\xb6ille ja Chicagon alueen asiakkaille. CRL toimii my\xc3\xb6s alihankkijana kahdella Chicagossa sijaitsevalla CSX:n yhdistettyjen kuljetusten terminaalilla hoitaen niiden vaihtoty\xc3\xb6t. Ratapihaa Irondalessa k\xc3\xa4ytet\xc3\xa4\xc3\xa4n my\xc3\xb6s vuokrattavana s\xc3\xa4ilytystilana eri yhti\xc3\xb6iden hetkellisesti tarpeettomille junanvaunuille. Tilaa on noin 1500 vaunulle._NEWLINE_Liikenn\xc3\xb6inti ratapihojen ulkopuolella tapahtuu p\xc3\xa4\xc3\xa4asiassa \xc3\xb6isin, sill\xc3\xa4 monet yhti\xc3\xb6n junan kulkevat Metran l\xc3\xa4hiliikenneratojen yhteydess\xc3\xa4.'